《送人入杭寻弟及谒山村先生》
元代·善住

之子难忘骨肉情，远寻仲弟入杭城。好山半乡舟中看，佳句多于枕上成。

驿路牛羊归暮色，江桥鼓角动秋声。端淳耆旧今无几，为问湖边老净名。

作者简介：元僧。字无住，号云屋。尝居吴郡报恩寺。往来吴淞江上，与仇远、白挺、虞集、宋无诸人相倡和。工诗。为元代诗僧之冠。有《谷响集》。